
AJÁNLATTÉTELI FELHÍVÁS

AJÁNLATKÉRŐ
Mór Városi Önkormányzat 
8060 Mór, Szent István tér 6.
Tel.: 22/560-820
E-mail: pal.domonkos@mor.hu

Tárgy:
2026. évi Móri Bornapok villamoshálózat kiépítési és üzemeltetési munkáinak elvégzése

Feladat:
· A rendelkezésre álló villamos berendezések, vezetékek állapotfelmérése és a meghibásodott vagy elhasználódott alkatrészek javítása, cseréje
· 19 db CRN elosztó szekrény felülvizsgálata, javítása,
· 57 db vásározói áramvételezési pont felülvizsgálata, javítása,
· meglevő fényfűzérben 20 m-es szakasz cseréje,
· fényfűzérben világító testek cseréje LED-re 60 db,
· kábelhálózat cseréje, pótlása 200 m,
· CRN elosztó tápkábelek cseréje 130 m,
· közút feletti 8 db átfeszítés műszaki felülvizsgálata, javítása,
· illemhely megvilágító reflektorok cseréje LED-esre (2 db).
· 13 db elosztó szekrény felszerelése, hálózat kiépítése a vásározói részen 2026. október 1-ig (Erzsébet téren 2 db, Kapucinus téren 5 db, Bajcsy-Zs. utcában 1 db, Szent István park mellett 2 db, Táncsics M. utcában 2 db, Wekerle Sándor Szabadidőközpont parkoló sarkában 1 db)
· 6 db elosztó szekrény felszerelése, hálózat kiépítése a rendezvény téren 2026. október 1-ig (4 db a színpadhoz és 2 db a borutcához)
· Érintésvédelmi és tűzbiztonsági felülvizsgálat elvégzése, igazolás kiadása 2026. október 1.
· Illemhelyek villamos bekötése és megvilágítása Wekerle Sándor Szabadidő Központ előtt, Erzsébet téren, Szent István Parkban 2026. október 1.
· Színpad villámvédelem bekötése, jegyzőkönyv kiállítása 2026. október 1.
· Hálózat üzemeltetése, ügyelet biztosítása a vásározói részen 2026. október 2.-től 2026. október 5-ig
· Hálózat üzemeltetése, ügyelet biztosítása a rendezvénytéren 2026. október 2-től 2026. október 5-ig
· Hálózat visszabontása a vásározói részen 2026. október 8-ig.
· Hálózat visszabontása a rendezvénytéren 2026. október 8-ig.

Ajánlattevőnek a rendezvény teljes időtartama alatt, valamint a rendezvényt megelőző előkészítés során is a feladatkörébe tartozik:
· A rendezvény teljes körű villamoshálózat kiépítési, üzemeltetési és bontási munkáinak szakmai felügyelete, helyszíni lebonyolítása és irányítása.
· A rendezvény villamoshálózat kiépítési, üzemeltetési és bontási munkáiban közreműködő E.ON szakembereivel, a rendezvény résztvevőivel (TDM munkatársai, színpad üzemeltetője, vásári és gasztronómiai árusokkal stb.) történő egyeztetés, kapcsolattartás.

A hálózat kiépítéséhez szükséges eszközök biztosítottak. Ajánlatkérő az ajánlattételi időszak alatt, előzetes egyeztetés alapján lehetőséget nyújt az eszközállomány megtekintésére.

[bookmark: _Hlk169866872]Teljesítés időtartama:
[bookmark: _Hlk107222527]Az ajánlattételi felhívás szerinti feladatoknál részletezett módon.

Szerződés meghatározása:
Vállalkozási szerződés

Az ajánlati ár kialakításával kapcsolatos elvárások:
· Az Ajánlattevőnek a jelen Ajánlattételi felhívás 1. számú mellékletét képező Ajánlattételi nyilatkozatot (felolvasólapot) kell kitöltenie az adott információk figyelembevétele mellett.
· Az Ajánlattevőnek az ajánlati árat úgy kell meghatároznia, hogy az a feladatellátásával kapcsolatos valamennyi közvetett és közvetlen költséget fedezze.
· Az Ajánlattevő az Ajánlatkérő által elfogadott ajánlati áron felül egyéb költség és díjigény elszámolására nem jogosult. Az ajánlati ár a szerződés teljes időbeli hatálya alatt érvényes, rögzített ár.
· Az ajánlatokat nettó + ÁFA = bruttó, HUF pénznemben kérjük megadni.

Az ellenszolgáltatással kapcsolatos kikötések, feltételek:
· Az Ajánlattételi Felhívásban meghatározott feladat teljeskörű, szerződésszerű teljesítését követően, teljesítési igazolás birtokában állítható ki számla. A számla fizetési határideje a kiállításától számított 15 nap.
· Amennyiben Ajánlattevő hibás, hiányos vagy késedelmes teljesítéséből Ajánlatkérőnek anyagi kára keletkezik, Ajánlatkérő ezen költségek teljes összegét Ajánlattevő felé tovább terheli, vagy ezen költségeknek megfelelő összeggel csökkentve fizeti ki Ajánlattevő számláját. Ebben az esetben Ajánlattevő köteles külön nyilatkozatban is elismerni Ajánlatkérő követelését. Amennyiben Ajánlattevő a követelés elismerését jogszerűtlenül megtagadja, Ajánlatkérő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat.

Kizáró okok és alkalmassági feltételek:
Az eljárásban nem lehet Ajánlattevő, illetve alvállalkozó olyan gazdasági szereplő, aki
a)	egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
b)	végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
c)	tevékenységét felfüggesztette vagy akinek tevékenységét felfüggesztették;
d)	gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
e)	az államháztartásról szóló 2011. évi CXCV. törvény 41. § (6) bekezdése szerint nem minősül átlátható szervezetnek, figyelemmel a törvény 1. § 4. pontjára.

Feltételek, melyek fennállása esetén az ajánlattevő, vagy alvállalkozója alkalmas a szerződés teljesítésére (alkalmassági feltételek):

1. A műszaki-szakmai alkalmasság körében referenciaigazolással kell bemutatni:
· Az ajánlattételi felhívás közzétételét megelőző 3 évben legalább 3 db-, egyenként minimum 500 kVA összteljesítményű és legalább 5000 fő látogatottságú rendezvény ideiglenes villamosenergia-ellátó hálózatának létesítése és üzemeltetése.

2. A műszaki-szakmai alkalmasság körében nyilatkozni szükséges:
· Az Ajánlattevő rendelkezzen az alábbi szakképesítésekkel és minősítéssel rendelkező, legalább 3 fő szakemberrel (egy szakember több végzettséggel-minősítéssel is rendelkezhet):
· 2 fő legalább Erősáramú berendezés-kezelő (vagy azzal egyenértékű Középfeszültségű vagy Nagyfeszültségű kapcsolóberendezés-kezelő) végzettséggel,
· 2 fő Villanyszerelő mester VAGY legalább középfokú erősáramú végzettségű Érintésvédelmi szabványossági felülvizsgáló (új képzési rendszerben: Erősáramú berendezések felülvizsgálója) végzettséggel,
· 2 fő Erősáramú elektrotechnikus (vagy azzal egyenértékű Villamosenergia-ipari technikus) végzettséggel,
· területileg illetékes szolgáltató (E.ON Észak-dunántúli Áramhálózati Zrt.) által minősített és regisztrált szakember.

3. A gazdasági-pénzügyi alkalmasság körében nyilatkozni szükséges:
· Az Ajánlattevőnek az ajánlattételi felhívás közzétételét megelőző kettő, mérlegfordulónappal lezárt üzleti évben az éves beszámoló szerinti adózott eredménye nem lehet negatív.
· Ajánlattevőnek az Ajánlattételi Felhívásban meghatározott feladatra vonatkozó felelősségbiztosítással kell rendelkeznie.
· Az ajánlattételi felhívás közzétételét megelőző kettő évben nem volt bármelyik pénzforgalmi számláján 30 napot meghaladó időtartamú sorban állás fedezethiány, végrehajtás vagy azonnali beszedési megbízás (inkasszó) miatt.

Igazolási mód: Ajánlattevőnek ajánlatában nyilatkoznia kell arról, hogy vele szemben kizáró ok nem áll fenn, és megfelel az előírt műszaki-szakmai és gazdasági-pénzügyi alkalmassági feltételeknek, továbbá a fenti 1. pont szerinti műszaki-szakmai alkalmasság igazolásához megfelelő referenciaigazolásokat kell csatolnia.

Az ajánlat beérkezésének határideje:
Dátum: 2026. 07. 21.
Időpont: 10:00

Az ajánlatok benyújtásának módja:
Ajánlattevőnek ajánlatát jelen dokumentum 1. számú mellékletét képező „Ajánlattételi nyilatkozat (felolvasólap)” kitöltésével, valamint a 2. számú mellékletét képező „Nyilatkozat a kizáró okokról, valamint az alkalmasságról” kitöltésével kell megtennie, és a kitöltött dokumentumokat a szakmai alkalmasságot igazoló dokumentumokkal (referenciaigazolások) együtt az ajánlattételi határidő lejártáig e-mailen, aláírt .pdf formátumban elküldenie a pal.domonkos@mor.hu email címre.
Az ajánlat határidőben benyújtottnak tekintendő, amennyiben a megadott határidőben az elektronikus üzenet megérkezik az Ajánlatkérőhöz.

Az ajánlatok értékelése:
· Az Ajánlattételi Felhívásban előírt alkalmassági feltételeknek megfelelő és a legalacsonyabb ellenszolgáltatást tartalmazó érvényes ajánlatot benyújtó ajánlattevő az eljárás nyertese.
· Ajánlatkérő fenntartja az eljárás eredménytelenné nyilvánításának jogát.

Ajánlat érvénytelenségének okai:
· felolvasólap nem megfelelő vagy hiányos kitöltése,
· ajánlat határidőn túli beérkezése,
· ajánlattevő nem nyilatkozik a kizáró okok fennállásáról és az alkalmasságról,
· az előírt referenciaigazolások hiánya, vagy ha a becsatolt referenciaigazolások alapján a szakmai alkalmassági feltételek teljesülése nem ellenőrizhető.

Ajánlat részeként benyújtott dokumentumok:
· Ajánlattételi nyilatkozat (felolvasólap) – 1. számú melléklet,
· Nyilatkozat a kizáró okokról, valamint az alkalmasságról – 2. számú melléklet,
· Alkalmasság igazolására szolgáló dokumentumok (referenciaigazolások) aláírt .pdf formátumban.

Egyéb információk:
Ajánlatkérő tájékoztatja az Ajánlattevőket, hogy jelen beszerzési eljárását nem a Közbeszerzésekről szóló 2015. évi CXLIII. törvény (Kbt.) szabályai szerint folytatja le.

Az ajánlat érvényességi ideje: az ajánlattételi határidő lejártától számított 60 nap.

Az eljárás nyelve: Az ajánlatot magyar nyelven kell benyújtani. Az ajánlat részét képező idegen nyelvű dokumentumokat magyar nyelvű fordítás becsatolásával kell az Ajánlattevőnek benyújtania. Az Ajánlatkérő hiteles fordítást nem vár el.

Alternatív ajánlat tétele nem lehetséges. Részajánlattétel nem lehetséges.

Az Ajánlatkérő hiánypótlásra nem biztosít lehetőséget.

Az Ajánlatkérő felhívja az Ajánlattevők figyelmét, hogy nyilvános bontási eljárást nem tart, az elkésett vagy hiányos ajánlatot érvénytelenné nyilvánítja. Az Ajánlatkérőtől a benyújtott ajánlatok nem igényelhetők vissza.

Az ajánlat elkészítésével és benyújtásával kapcsolatban felmerülő összes költséget, kockázatot az ajánlattevőnek kell viselnie. Az eljárás lefolytatásától vagy kimenetelétől függetlenül az Ajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban.

Az Ajánlatkérő az eredményről e-mailben értesíti az Ajánlattevőket.

A szerződéskötés pontos időpontjáról és körülményeiről az Ajánlatkérő az Ajánlattevőt értesíti.

Az Ajánlatkérő kiköti, hogy a döntését nem indokolja, továbbá fenntartja a jogot, hogy az eljárást indoklás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlatkérést visszavonja. Az ajánlattételre való felkérés nem minősül konkrét szerződéskötési ajánlatnak. Ajánlatkérő a nyertes ajánlattevő értesítését követően is minden további jogkövetkezmény nélkül elállhat a szerződéskötéstől.

A nyertes ajánlattevő visszalépése esetén a következő legalacsonyabb összegű érvényes ajánlatot benyújtó szervezettel (személlyel) köt(het)i meg az Ajánlatkérő a szerződést.



	Az ajánlattételi határidő:
Dátum: 2026. 07. 21.
Időpont: 10:00







	Mór Városi Önkormányzat
	jegyző





Melléklet: 
1. számú melléklet: Ajánlattételi nyilatkozat (felolvasólap)
2. számú melléklet: Nyilatkozat a kizáró okokról, valamint az alkalmasságról



AJÁNLATTÉTELI NYILATKOZAT (FELOLVASÓ LAP)

2026. évi Móri Bornapok villamoshálózat kiépítési és üzemeltetési munkáinak elvégzése


	Ajánlattevő neve:
	…………………………………….

	Ajánlattevő székhelye:
	……………………………………

	Ajánlattevő cégjegyzékszáma:
	……………………………………

	Ajánlattevő belföldi adószáma:
	……………………………………

	Telefonszám:
	……………………………………

	E-mail címe:
	……………………………………

	Kapcsolattartó neve:
	……………………………………



	Megnevezés
	Nettó
	ÁFA (27 %)
	Bruttó

	2026. évi Móri Bornapok villamoshálózat kiépítési és üzemeltetési munkáinak elvégzése az ajánlattételi felhívásban foglalt tartalommal
ÖSSZESEN
	……………. Ft
	.…………… Ft
	…………… Ft



Ajánlatom az ajánlattételi határidő lejártától számított 60 napig érvényes.


…………………………………………, 2026. …………………… hó ………… nap





	P.H
	………………………………………
	ajánlattevő cégszerű aláírása


2. számú melléklet

NYILATKOZAT A KIZÁRÓ OKOKRÓL ÉS AZ ALKALMASSÁGRÓL


Alulírott ………………………………………………………………… [név], mint a(z) …………………………………………………………………………….. [cégnév, székhely] ajánlattevő cégjegyzésre/kötelezettségvállalásra jogosult képviselője a „2026. évi Móri Bornapok villamoshálózat kiépítési és üzemeltetési munkáinak elvégzése” tárgyú Ajánlatkérés során ezennel felelősségem tudatában

nyilatkozom,

hogy

· Társaságunkkal szemben az Ajánlattételi felhívásban előírt kizáró okok nem állnak fenn,
· Társaságunk a 2011. évi CXCVI. tv. 3. § (1) bek. 1. pontja szerint átlátható szervezet, és
· Társaságunk az Ajánlatkérőtől független, és
· Társaságunk megfelel az Ajánlattételi felhívásban előírt műszaki-szakmai és gazdasági-pénzügyi alkalmassági feltételeknek.



Kelt: ……………………………………..





	……………………………………………
cégszerű aláírás





